**Ministerul Sănătăţii**

**Ordin**

pentru modificarea și completarea Ordinului ministrului sănătății nr. 606/2018 pentru aprobarea Normelor metodologice privind înfiinţarea, organizarea şi funcţionarea cabinetelor şi unităţilor medicale mobile

 Văzând Referatul de aprobare al Direcției generale asistență medicală și sănătate publică din cadrul Ministerului Sănătății cu nr. ....................

având în vedere prevederile art. 135 alin. (3) lit. e) și art. 1404 din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătății emite următorul

ORDIN:

**Art. I -  Ordinul ministrului sănătății nr. 606/2018** pentru aprobarea Normelor metodologice privind înfiinţarea, organizarea şi funcţionarea cabinetelor şi unităţilor medicale mobile, publicat în: Monitorul Oficial al României, Partea I, nr. 432 din 22 mai 2018, se modifică și se completează după cum urmează:

1. **Titlul ordinului se modifică şi va avea următorul cuprins:**

”Ordin pentru aprobarea Normelor metodologice privind înfiinţarea, organizarea şi funcţionarea cabinetelor și unităţilor medicale mobile și a caravanelor medicale**”**

1. **Articolul 1 se modifică și va avea următorul cuprins:**

”Art. 1 - Se aprobă Normele metodologice privind înfiinţarea, organizarea şi funcţionarea cabinetelor și unităţilor medicale mobile și a caravanelor medicale, cuprinse în anexa care face parte integrantă din prezentul ordin.”

1. **În anexă, articolul 1 se modifică și va avea următorul cuprins:**

**”Art. 1 -**(1) ***Cabinet medical mobil***- structură medicală mobilă organizată pe un autovehicul special amenajat, cu dotări minime, care se deplasează în teritoriu împreună cu personalul medical, în vederea acordării serviciilor medicale generale şi de specialitate.

(2) ***Unitate medicală mobilă***- structură medicală mobilă care cuprinde două sau mai multe cabinete medicale mobile, cu anumite facilităţi, organizate pe un autovehicul special amenajat cu dotări minime, care se deplasează în teritoriu împreună cu personalul medical, în vederea acordării serviciilor medicale generale și de specialitate.

(3) ***Caravană medicală***- ansamblul personalului medical care se deplasează cu echipamente medicale în zone cu acoperire deficitară a serviciilor de sănătate, pentru furnizarea de:

   a) activităţi de medicină preventivă;

    b) activităţi medicale curative;

    c) activităţi de investigaţii şi diagnostic;

    d) activităţi de investigaţii clinice şi paraclinice;

    e) asistenţă medicală prin telemedicină;

    f) activităţi de reabilitare medicală;

    g) servicii de screening pentru depistarea precoce a bolilor;

    h) activităţi conexe actului medical;

    i) educaţie pentru sănătate.

 (4) Organizarea structurilor de asistență medicală mobilă prevăzute la alin.(1) și (2), precum și a ansamblului prevăzut la alin.(3) au ca scop furnizarea de servicii medicale preventive, profilactice și curative, precum şi servicii publice conexe actului medical,în regim mobil și pot fi organizate cu prioritate în zone izolate, greu accesibile, cu acoperire deficitară a serviciilor de sănătate.

(5) Serviciile de asistenţă medicală mobilă prevăzute la alin.(4) sunt furnizate atât persoanelor asigurate, cât şi persoanelor neasigurate sau neînscrise pe listele de capitaţie ale unui medic de familie, celor care nu au documente de identitate și sunt furnizate cu prioritate femeilor gravide şi copiilor.”

1. **În anexă, după articolul 2 se introduce un nou articol, articolul 21, cu următorul cuprins:**

**”** Art. 2 1 -  Caravanele medicale pot fi organizate în:

 a) clădiri care dețin autorizație sanitară de funcționare pentru furnizarea serviciilor medicale generale și de specialitate prin caravane medicale;

 b) unităţi medicale ambulatorii de specialitate cu autorizație sanitară de funcționare, prevăzute la art. 135 alin. (1) lit.b) din Legea nr. 95/2006 privind reforma în domeniul sănătății, republicată, cu modificările și completările ulterioare;

   c) cabinete de medicină de familie cu autorizație sanitară de funcționare, care fac dovada deținerii unor spații / circuite distincte de activitatea de medicină de familie și care respectă condițiile igienico-sanitare;

   d) centre comunitare integrate cu autorizație sanitară de funcționare, care fac dovada deținerii unor spații / circuie distincte de activitatea curentă și care respectă condițiile igienico-sanitare;

   e) corturi special amenajate care dețin aviz temporar de funcționare, emis de direcția de sănătate publică județeană/a municipiului București, privind respectarea condițiilor igienico-sanitare;

   f) rulote sau autovehicule echipate și autorizate pentru furnizarea serviciilor medicale mobile generale și de specialitate și a serviciilor publice conexe actului medical conform art. 1 alin.(1) și (2);

   g) construcţii modulare care dețin aviz temporar de funcționare, emis de direcția de sănătate publică județeană/a municipiului București privind respectarea condițiilor igienico-sanitare;

  h) școli care dețin autorizație sanitară de funcționare;

   i) cabinete școlare cu autorizație sanitară de funcționare;

   j) săli de sport care dețin aviz temporar de funcționare, emis de direcția de sănătate publică județeană/a municipiului București privind respectarea condițiilor igienico-sanitare.”

1. **În anexă, articolul 3 se modifică și va avea următorul cuprins:**

**”Art. 3 –**În vederea funcţionării, cabinetele şi unităţile medicale mobile, inclusiv cabinetele mobile de medicină dentară şi medicină şcolară, trebuie să obţină autorizaţia sanitară de funcţionare.

1. **În anexă, articolul 6 se modifică și va avea următorul cuprins:**

” Art. 6 – (1) Titularul sau, după caz, reprezentantul legal al cabinetului medical mobil, al unităţii medicale mobile, precum și medicii care constituie caravana medicală au obligaţia de a notifica direcţia de sănătate publică pe raza căreia urmează să funcționeze, cu minimum 30 de zile înainte de perioada în care îşi va desfăşura activitatea, despre localităţile în care urmează să fie acordate serviciile medicale generale și de specialitate, perioada de deplasare și locația unde vor fi organizate.

(2) Notificarea prevăzută la alin.(1) va fi adresată şi colegiilor teritoriale ale medicilor din aria teritorială unde vor fi furnizate serviciile medicale generale și de specialitate.

(3) În cazul caravanelor medicale organizate în locațiile prevăzute la art. 21 lit.: e), g) și j), direcțiile de sănătate publică județene și a municipiului București, în termen de 10 zile lucrătoare de la primirea notificării prevăzute la alin.(1), vor emite un aviz temporar de funcționare în baza avizului colegiului medicilor și a raportului de inspecție efectuată la locația anunțată, **conform modelului prevăzut în anexa la prezentele norme.”**

1. **În anexă, articolul 7 se abrogă.**
2. **În anexă, după articolul 8 se introduce un nou articol, articolul 81, cu următorul cuprins:**

**”Art. 81 – (1**) Spațiile în care se organizează caravanele medicale vor respecta următoarele condiții minime:

     a) să deţină:

    (i) sală / spațiu de aşteptare;

    (ii) spaţiu de consultații și tratamente;

 (iii) chiuvetă / chiuvetă portabilă;

    (iv) vestiar personal;

 (v) spațiu de depozitare;

    b) să aibă în dotare minimum:

    (i) canapea de consultații;

    (ii) instrumentar steril / aparatură pentru sterilizarea instrumentarului ;

    (iii) mobilier minim adaptat serviciilor organizate;

    (iv) frigider, după caz.

 (2) Echipamentele din dotarea caravanei medicale, cu care personalul medical prevăzut la art.1 alin.(3) se deplasează în zonele cu acoperire deficitară a serviciilor de sănătate, vor respecta tema campaniei medicale.”

1. **În anexă, articolul 11 se modifică și va avea următorul cuprins**

**”Art. 11 -**Pentru cabinetele şi unităţile medicale mobile și pentru spațiile unde se desfășoară activitatea caravanelor medicale, indiferent de tipul de activităţi medicale desfăşurate, este obligatorie respectarea următoarelor condiții igienico-sanitare:

a) asigurarea cu apă potabilă, respectiv apă care îndeplinește caracteristicile de potabilitate în conformitate cu prevederile legale în vigoare, indiferent dacă este furnizată în recipiente preambalate, tip apă îmbuteliată, sau este stocată/înmagazinată în rezervor/cisternă sau alt tip de recipient de stocare/înmagazinare;

b) asigurarea apei calde;

c) racordarea la sistemul public de canalizare sau, în cazurile în care nu există sisteme publice de canalizare, dotarea acestora cu instalaţii proprii de colectare, tratare şi evacuare a apelor uzate, astfel încât să nu se producă poluarea solului, a apei şi a aerului;

d) deşeurile rezultate în urma activităţilor medicale vor fi gestionate conform prevederilor legale în vigoare;

e) asigurarea curăţeniei și dezinfecției conform prevederilor legale în vigoare;

f) asigurarea cu substanţe dezinfectante, antiseptice şi decontaminante avizate de Ministerul Sănătăţii; folosirea acestora se va face în funcţie de instrucţiunile de utilizare, la concentraţiile şi timpii de utilizare specificaţi de producător;

g) asigurarea echipamentului de protecţie personalului medical, precum și personalului autorizat pentru furnizarea serviciilor publice conexe actului medical, în conformitate cu legislaţia în vigoare;

h) asigurarea ventilaţiei optime: naturală şi/sau artificială;

i) asigurarea iluminării naturale și/sau artificiale necesare desfăşurării în condiţii optime a activităţii medicale;

j) asigurarea limitării zgomotului sub normele admise şi/sau asigurarea protecţiei antifonice eficiente.”

1. **În anexă, articolul 12 se modifică și va avea următorul cuprins:**

**”**Art. 12 – În cabinetele medicale mobile, unitățile medicale mobile, precum și caravanele medicale se pot desfășura activitățile prevăzute la art. 1406 din Legea nr. 95/2006 privind reforma în domeniul sănătății, republicată, cu modificările și completările ulterioare, respectiv:

    a) activităţi de medicină preventivă;

    b) activităţi medicale curative;

    c) activităţi de investigaţii şi diagnostic;

    d) activităţi de investigaţii clinice şi paraclinice;

    e) asistenţă medicală prin telemedicină;

    f) activităţi de reabilitare medicală;

    g) servicii de screening pentru depistarea precoce a bolilor;

    h) activităţi conexe actului medical;

    i) educaţie pentru sănătate.**”**

1. **În anexă după articolul 12 se introduc patru noi articole, articolele 13 - 16 cu următorul cuprins:**

” **Art. 13 – (1)** Activitățile prevăzute la art. 12 pot fi oferite de medici specialişti care pot avea în coordonare medici rezidenţi şi studenţi din domeniul sănătăţii.

(2) Medicii specialişti prevăzuți la alin.(1) pot colabora și cu alte categorii de personal, astfel:

1. medici stomatologi;
2. farmaciști, cu respectarea competențelor profesionale;

 c) asistenți medicali;

 d) moașe;

 e) asistenți medicali comunitari;

 f) personal medical din cadrul organizaţiilor neguvernamentale care desfăşoară activităţi în

 domeniul sănătăţii

 g) personal autorizat pentru furnizarea serviciilor conexe actului medical, precum:

 i. fizioterapie;

 ii. psihologie;

 iii. optică-optometrie;

 iv. audiologie;

 v. nutriție și dietetică;

 h) mediatori sanitari, în cazul comunităților cu populație de etnie rromă.

(3) Conform prevederilor art. 140 10 alin.(2) din Legea nr. 95/2006, republicată, cu modificările și completările ulterioare, în realizarea activităţilor de asistenţă medicală mobilă mai pot fi implicaţi asistenţii sociali/tehnicienii în asistenţă socială din cadrul unității administrativ-teritoriale respective, pentru mobilizarea populaţiei din zonă, în scopul participării acesteia la servicii de asistență medicală mobilă.

 **Art. 14 –** Activitatea de asistență medicală mobilă se acordă de medicii specialiști, astfel:

  a) ca persoane fizice independente / autorizate, pe bază de contract,

    b) ca angajaţi ai uneia dintre structurile, publice sau private, prevăzute la art. 135 din Legea nr. 95/2006 privind reforma în domeniul sănătății, republicată, cu modificările și completările ulterioare sau ai unităţilor sanitare cu personalitate juridică, publice sau private, în structura cărora funcţionează entitatea ambulatorie de specialitate,

c) organizați sub formă de cabinete medicale, conform prevederilor Ordonanței Guvernului nr. 124/1998 privind organizarea şi funcţionarea cabinetelor medicale, republicată, cu modificările și completările ulterioare;

 **Art. 15 *-*** Medicii vaccinatori din cadrul cabinetelor și unităților medicale mobile și din cadrul caravanelor medicale au obligația de a introduce în Registrul Electronic Național de Vaccinări datele privind persoanele vaccinate, precum și cele despre vaccinurile administrate, conform Ordinului ministrului sănătății nr. 2408/2022 pentru aprobarea Normelor privind utilizatorii şi responsabilităţile furnizorilor de servicii medicale implicaţi în procesul de vaccinare privind metodologia de raportare şi circuitul informaţional în Registrul electronic naţional de vaccinări, cu modificările și completările ulterioare.

 **Art. 16 –**Controlul cabinetelor și unităților medicale mobile și caravanelor medicale, privind respectarea condiţiilor igienico-sanitare şi a structurii spaţiilor funcţionale prevăzute, în funcţie de profilul de activitate, se exercită de către personalul împuternicit de Ministerul Sănătății, din cadrul Inspecției Sanitare de Stat și al direcțiilor de sănătate publică județene, respectiv a municipiului București.”

**Art. II -**Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**

**Anexa**

Aviz temporar de funcționare (Model)

|  |
| --- |
| MINISTERUL SĂNĂTĂŢII Direcția de Sănătate Publică…….. |
|  |
| **AVIZ TEMPORAR DE FUNCȚIONARE** |
|  |
|  La notificarea (cererea) ............................................................................................................................, în calitate de medic specialist / medici specialiști care constituie caravana medicală ............................................................ organizată în perioada ……………………în localitatea (adresa/ locația) ………………………………………., cu următoarele localități arondate: …………………….., în urma emiterii Avizului colegiul medicilor territorial…………. nr…….din………. și a Raportului de inspecție nr. … emis de…………………………. în data de……… prin care se atestă respectarea / nerespectarea condițiilor igienico-sanitare și de dotare specifică potrivit temei campaniei medicale și a serviciilor medicale și conexe actului medical preventive și curative ce urmează a fi desfășurate, |
|  |
|        În baza Legii nr. 95/2006 privind reforma în domeniul sănătății, republicată, cu modificările și completările ulterioare şi a Ordinului MS nr. 606/2018 pentru aprobarea Normelor metodologice privind înfiinţarea, organizarea şi funcţionarea cabinetelor și unităţilor medicale mobile și a caravanelor medicale,    se acordă: |
|  |
| AVIZ TEMPORAR DE FUNCȚIONARE CARAVANĂ MEDICALĂNr. ....../....../.... |
|  |
|     pentru caravana medicală cu tema: ....................................... care se va desfășura în perioada: ………………………. la sediul ............................................, cu următoarele observații (după caz) … …………………………………………………………………………………………………………….  |
|  |
|  |

 **Director executiv**,

.......................................................................

Semnătura şi ştampila direcției de sănătate publică competente